Period: Old Babylonian
Genre: Royal Inscription
Transliteration:
<SURFACE>
{d}en-ki
en dumu-sag mah an-na
lugal-a-ni-ir
{d}sin-ka₃-ši-id
lugal unu{ki}ga
lugal am-na-nu-um
u₂-a e₂-an-na
u₄ e₂-an-na mu-du₃-a
geštu₂ nig₂-mah-a
mu-na-ni-in-šum₂-ma
ki-tuš ku₃ ki aŋ₂-ŋa₂-ni
mu-na-du₃
bala nam-lugal-la-ka-ni
3(diš) še gur-ta
1(u) 2(diš) ma-na siki-ta
1(u) ma-na urudu-ta
3(diš) ban₂ i₃-geš-ta
ganba ma-da-na-ka
ku₃-babbar 1(diš) gin₂-e
he₂-eb₂-da-sa₁₀
mu-a-ni mu he₂-ŋal₂-la he₂-a

Cuneiform:
<SURFACE>
𒀭𒂗𒆠
𒂗𒌉𒊕𒈤𒀭𒈾
𒈗𒀀𒉌𒅕
𒀭𒌍𒂵𒅆𒀉
𒈗𒀕𒆠𒂵
𒈗𒄠𒈾𒉡𒌝
𒌑𒀀𒂍𒀭𒈾
𒌓𒂍𒀭𒈾𒈬𒆕𒀀
𒄑𒌆𒉿𒃻𒈤𒀀
𒈬𒈾𒉌𒅔𒋧𒈠
𒆠𒆪𒆬𒆠𒉘𒂷𒉌
𒈬𒈾𒆕
𒁄𒉆𒈗𒆷𒅗𒉌
𒐈𒊺𒄥𒋫
𒌋𒈫𒈠𒈾𒋠𒋫
𒌋𒈠𒈾𒍏𒋫
𒐈𒑏𒉌𒄑𒋫
𒆠𒇴𒈠𒁕𒈾𒅗
𒆬𒌓𒁹𒂆𒂊
𒃶𒌈𒁕𒉚
𒈬𒀀𒉌𒈬𒃶𒅅𒆷𒃶𒀀